คปภ.กำชับประกันดูแล‘ทหาร’
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
18 ส.ค. 2554

คุ้มครองเสียชีวิตปะทะม็อบบีบเอกชนจ่ายสินไหมให้เร็ว
โพสต์ทูเดย์ — คปภ.จี้ไทยประกันชีวิตดูแลทหารที่เสียชีวิตปะทะม็อบ
นางจันทรา บูรณฤกษ์ เลขาธิการคณะกรรมการกำกับและส่งเสริมการประกอบธุรกิจประกันภัย (คปภ.) เปิดเผยว่า กองทัพบกได้มีการทำประกันชีวิตทหารไว้กับบริษัทไทยประกันชีวิตแล้ว ซึ่งทหารทั้ง 5 นายที่เสียชีวิตจากเหตุการณ์ที่รัฐบาลขอคืนพื้นที่จากผู้ชุมนุมบริเวณสะพานผ่านฟ้าฯ นั้น ยังต้องรอผลการพิจารณาจากกองทัพบกก่อนว่า เหตุการณ์ที่เกิดขึ้นอยู่ภายใต้ความคุ้มครองตามกรมธรรม์ประกันชีวิตแบบพิทักษ์พล หรือแบบภัยสงครามตามที่ได้ทำไว้อย่างไร
กรณีประชาชนที่เสียชีวิตจากเหตุการณ์ดังกล่าว คปภ.ได้มอบหมายให้บริษัทประกันชีวิตตรวจสอบรายชื่อว่าได้ทำประกันชีวิตไว้กับบริษัทใดหรือไม่ เพื่อจะได้เร่งดำเนินการจ่ายค่าสินไหมอย่างรวดเร็วให้แก่ทายาทผู้เสียชีวิตต่อไป 
สำหรับชาวต่างชาติที่เดินทางมายังไทยอย่างถูกต้องตามกฎหมาย และได้รับการประทับตราจากด่านตรวจคนเข้าเมืองของประเทศไทย หากได้รับความสูญเสียหรือความเสียหายจะได้รับความคุ้มครองตามกรมธรรม์ประกันภัยคุ้มครองชาวต่างชาติจากการจลาจลที่รัฐบาลได้ทำไว้กับซึ่งจะให้ความคุ้มครองโดยมีรายละเอียด ดังนี้ บริษัทประกัน ซึ่งจะจ่ายค่าสินไหมทดแทนหรือค่าชดเชยตามข้อตกลงคุ้มครอง ตามข้อ 1 ข้อ 2 และข้อ 3 สูงสุดต้องไม่เกินประเภทละ 1 หมื่นเหรียญสหรัฐอต่อคน และรวมกันไม่เกิน 3 หมื่นเหรียญสหรัฐต่อคน 
ทั้งนี้ หากบริษัทจ่ายค่าสินไหมทดแทนหรือค่าชดเชยตามข้อตกลงคุ้มครองยังไม่เต็มจำนวนเงินเอาประกัน บริษัทจะคงให้ความคุ้มครองจนสิ้นสุดระยะเวลาประกันเท่ากับจำนวนเงินเอาประกันที่เหลืออยู่เท่านั้น
อย่างไรก็ตาม ในส่วนของการทำประกันภัยโดยทั่วไปนั้น จะมีข้อยกเว้นความเสียหายที่เกิดจากภัยจลาจล ซึ่งหากประชาชนต้องการความคุ้มครองภัยจลาจล ก็ต้องซื้อประกันเพิ่มเติม ส่วนประชาชนที่ได้รับความเสียหายต่อร่างกายและทรัพย์สิน ก็ให้ตรวจสอบว่าได้มีการทำประกันภัยที่มีความคุ้มครองถึงภัยจลาจลหรือไม่ หากมีขอให้ติดต่อกับบริษัทประกันภัยเพื่อเรียกร้องค่าสินไหมทดแทนโดยเร็วทั้งนี้ประชาชนท่านใด มีข้อสงสัยหรือไม่ได้รับความเป็นธรรมสามารถสอบถามข้อมูลเพิ่มเติมได้ที่ สายด่วน ประกันภัย 1186